ก่อนหน้านี้ฉีดยาคุมแบบ3เดือนคะ ยาคุมครบกำหนดวันที่4ธันวา แต่มาทำงานต่างประเทศเมื่อเดือนพฤศจิกา หลังจากที่ครบกำหนดฉีดก็ไม่ได้กินยาคุมแบบแผงนะคะ เมื่อวานมีเพศสัมพันธ์กับแฟน แล้วตอนเช้ากินยาคุมแบบแผง อยากรู้ว่าจะมีผลอะไรมั้ยคะ? แล้วต้องกินยาตรงเวลามั้ยคะ? เพราะทำงานเลิกเที่ยงคืนไม่สามารถตื่นมากินตอน7โมงเช้าได้คะ
สวัสดีค่ะ หากเป็นยาฉีดคุมกำเนิดชนิดที่ฉีดทุก3เดือน โดยเฉลี่ยแล้วหลังจากฉีดยาคุมกำเนิดเข็มสุดท้ายไปประมาณ4-10เดือน การตกไข่และโอกาสที่จะตั้งครรภ์จึงจะเกิดขึ้น แต่ในบางรายอาจเกิดขึ้นเร็วภายใน3เดือนดังนั้น หากกำหนดวันนัดฉีดยาคุมคือ4ธ.ค. แต่ไม่ได้ไปฉีด และได้มีเพศสัมพันธ์ในวันที่29ธ.ค. โอกาสในการตั้งครรภ์ก็อาจมีได้ค่ะสำหรับการทานยาคุมกำเนิดหลังจากที่มีเพศสัมพันธ์ไปแล้วนั้น จะไม่สามารถช่วยป้องกันการตั้งครรภ์ได้ เพราะโดยปกติ ต้องทานยาคุมต่อเนื่องไปอย่างน้อย7วันก่อน ยาคุมจึงจะเริ่มออกฤทธิ์ป้องกันการตั้งครรภ์ได้ดังนั้น เมื่อทานยาคุมจนหมดแผงแล้ว หากประจำเดือนไม่มา ก็ควรตรวจหาการตั้งครรภ์ดูด้วยค่ะการทานยาคุมกำเนิดที่ถูกต้อง ต้องทานทุกวัน ไม่ควรลืมทานยา และต้องทานยาในเวลาเดียวกันหรือใกล้เคียงกันในแต่ละวัน การทานยาในเวลาที่ต่างกันมากเกิน จะส่งผลให้ประสิทธิภาพในการคุมกำเนิดลดลงได้ค่ะ